----

----

----

I Tagħrif

Kunsill

----

POŻIZZJONI KOMUNI (KE) nru. 11/2005

adottata mill-Kunsill fid-9 ta' Diċembru 2004

bil-ħsieb li tkun adottata d-Direttiva 2005/.../KE tal-Parlament Ewropew u tal-Kunsill tal-....... dwar il-kondizzjonijiet minimi għall-implimentazzjoni tar-Regolamenti tal-Kunsill (KEE) nri. 3820/85 u 3821/85 dwar il-leġiżlazzjoni soċjali li għandha x'taqsam ma' attivitajiet tat-trasport bit-triq

(Test b'rilevanza għaż-ŻEE)

(2005/C 63 E/01)

IL-PARLAMENT EWROPEW U L-KUNSILL TA' L-UNJONI EWROPEA,

Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 71(1) tiegħu,

Wara li kkunsidraw il-proposta mill-Kummissjoni,

Wara li kkunsidraw l-opinjoni tal-Kumitat Ekonomiku u Soċjali Ewropew (1),

Wara li kkonsultaw lill-Kumitat tar-Reġjuni,

Filwaqt li jaġixxu skond il-proċedura stabbilita fl-Artikolu 251 tat-Trattat (2),

Billi:

ADOTTAW DIN ID-DIRETTIVA:

Artikolu 1

Suġġett

Din id-Direttiva tistabbilixxi kondizzjonijiet minimi għall-implimentazzjoni tar-Regolamenti (KEE) Nri. 3820/85 u 3821/85.

Artikolu 2

Sistemi ta' kontroll

1.   L-Istati Membri għandhom jorganizzaw sistema ta' kontrolli adatti u regolari fuq implimentazzjoni korretta u konsistenti, kif imsemmi fl-Artikolu 1, kemm fit-triq kif ukoll fil-fond ta' l-impriżi tal-kategoriji kollha tat-trasport.

Dawn il-kontrolli għandhom ikopru kull sena kampjun wiesa' u rappreżentattiv ta' ħaddiema mobbli, xufiera, impriżi u vetturi tal-kategoriji kollha tat-trasport li jaqgħu fl-ambitu tar-Regolamenti (KEE) Nru. 3820/85 u 3821/85.

L-Istati Membri għandhom jassiguraw li tkun applikata fit-territorju tagħhom strateġija koerenti ta' infurzar nazzjonali. Għal dan il-għan, l-Istati Membri jistgħu jaħtru korp biex jikkordinaw l- azzjonijiet meħuda taħt l-Artikoli 4 u 6, u f'dan il-każ il-Kummissjoni u l-Istati Membri l-oħra għandhom ikunu infurmati b'dan.

2.   Kull Stat Membru għandu jorganizza kontrolli b'mod li minn..... (*1), 1 % tal-jiem maħduma minn xufiera ta' vetturi li jaqgħu fil-kamp ta' applikazzjoni tar-Regolament (KEE) Nru. 3820/85 u (KEE) Nru. 3821/85 huma kontrollati. Dan il-perċentwali jiżdied għal 2 % wara l-1 ta' Jannar 2009 u għal 3 % wara l-1 ta' Jannar 2011.

Wara l-1 ta' Jannar 2013, dan il-perċentwali minimu jista' jiżdied għal 4 % mill-Kummissjoni, skond il-proċedura msemmija fl-Artikolu 12(2), kemm-il darba l-istatistika miġbura skond l-Artikolu 3 tkun turi li, bħala medja, aktar minn 90 % tal-vetturi kontrollati huma attrezzati b'takografu diġitali. Fit-teħid tad-deċiżjoni tagħha, il-Kummissjoni għandha tieħu in kunsiderazzjoni l-effettività ta' miżuri eżistenti ta' infurzar, b'mod partikolari d-disponibbiltà ta' tagħrif ta' takografu diġitali fil-fond ta' l-impriżi.

Mhux anqas minn 15 % tan-numru totali ta' jiem maħduma kontrollati għandhom jkunu kontrollati fit-triq u mhux anqas minn 25 % fil-fond ta' l-impriżi. Wara l-1 ta' Jannar 2008, mhux anqas minn 30 % tan-numru totali tal-jiem maħduma kontrollati għandhom ikunu kontrollati fit-triq u mhux anqas minn 50 % għandhom ikunu kontrollati fil-fond ta' l-impriżi.

3.   It-tagħrif mgħoddi lill-Kummissjoni skond l-Artikolu 16(2) tar-Regolament (KEE) Nru. 3820/85 għandu jinkludi n-numru ta' xufiera kontrollati fit-triq, in-numru ta' kontrolli fil-fond ta' impriżi, in-numru ta' jiem maħduma kontrollati u n-numru ta' okkażjonijiet ta' ksur rappurtati.

Artikolu 3

Statistika

L-Istati Membri għandhom jassiguraw li statistika miġbura dwar il-kontrolli organizzati skond l-Artikolu 2(1) u (2) tkun imqassma f'dawn il-kategoriji li ġejjin:

Din l-istatistika għandha tiġi preżentata kull sena lill-Kummissjoni.

L-awtoritajiet responsabbli fl-Istati Membri għandhom iżommu rekord tad-data miġbura għas-sena ta' qabel.

Kull kjarifika ulterjuri meħtieġa tad-definizzjonijiet tal-kategoriji msemmija taħt (a) u (b) għandha tkun stabbilita mill-Kummissjoni, skond il-proċedura msemmija fl-Artikolu 12(2).

Artikolu 4

Kontrolli fit-toroq

1.   Kontrolli fit-toroq għandhom ikunu organizzati f'diversi postijiet u f'kull ħin u għandhom ikopru parti estiża biżżejjed tan-network tat-toroq b'mod li jkun diffiċli li jiġu evitati l-postijiet tal-kontrolli.

2.   L-Istati Membri għandhom jassiguraw li:

3.   Il-punti li għandhom ikunu eżaminati fit-toroq huma stabbiliti fil-Parti A ta' l-Anness I. Il-kontrolli jistgħu jiffokaw fuq punt speċifiku jekk ikun meħtieġ skond is-sitwazzjoni.

4.   Mingħajr preġudizzju għall-Artikolu 9(2), kontrolli fit-toroq għandhom isiru mingħajr diskriminazzjoni. B'mod partikolari, uffiċjali ta' l-infurzar m'għandhomx jiddiskriminaw minħabba xi waħda mir-raġunijiet li ġejjin:

5.   L-uffiċjali ta' l-infurzar għandhom jingħataw:

6.   Jekk, fi Stat Membru, ir-riżultati ta' kontroll li jsir fit-triq fuq ix-xufier ta' vettura reġistrata fi Stat Membru ieħor jagħtu lil wieħed x'jifhem illi ġie mwettaq xi ksur li ma jistax jiġi stabbilit matul il-kontroll minħabba n-nuqqas ta' data meħtieġa, l-awtoritajiet kompetenti ta' l-Istati Membri konċernati għandhom jgħinu lil xulxin sabiex jikkjarifikaw is-sitwazzjoni.

Artikolu 5

Kontrolli orkestrati

L-Istati Membri għandhom, ta' l-anqas sitt darbiet fis-sena, jagħmlu kontrolli flimkien fit-triq ta' xufiera u vetturi li jaqgħu taħt il-kamp ta' applikazzjoni tar-Regolamenti (KEE) Nri. 3820/85 u 3821/85. Dawn il-kontrolli għandhom isiru fl-istess ħin mill-awtoritajiet ta' l-infurzar ta' żewġ Stati Membri jew aktar, kull waħda topera fit-territorju tagħha.

Artikolu 6

Kontrolli fil-fond ta' impriżi

1.   Il-kontrolli fil-fond għandhom ikunu organizzati fid-dawl ta' l-esperjenza tal-passat fir-rigward tad-diversi kategoriji ta' trasport. Dawn għandhom ukoll jitwettqu jekk ikun instab xi ksur serju tar-Regolamenti (KEE) Nru. 3820/85 jew Nru. 3821/85 waqt kontroll fit-triq.

2.   Kontrolli fil-fond ta' impriżi għandhom ikopru l-punti elenkati fil-Parti A u fil-Parti B ta' l-Anness I.

3.   L-uffiċjali ta' l-infurzar għandhom jingħataw:

4.   Matul il-kontroll l-uffiċjal ta' l-infurzar fi Stat Membru għandu jieħu f'kunsiderazzjoni kull informazzjoni provduta mill-korp ta' l-infurzar nominat għall-kordinazzjoni fi Stat Membru ieħor kif imsemmi fl-Artikolu 7(1), li jikkonċerna l-attivitajiet ta' l-impriża f'dak l-Istat Membru l-ieħor.

5.   Għall-finijiet tal-paragrafi 1 sa 4, kontrolli li jsiru fil-fond ta' l-awtoritajiet kompetenti, abbażi ta' dokumenti rilevanti jew ta' data mogħtija minn impriżi b'talba ta' l-awtoritajiet imsemmija, għandu jkollhom l-istess status bħal kontrolli li jsiru fil-fond ta' impriżi.

Artikolu 7

Relazzjonijiet intrakomunitarji

1.   L-Istati Membri għandhom jaħtru korp li għandu jkollu l-kompiti li ġejjin:

Il-korp għandu jkun rappreżentat fil-Kumitat imsemmi fl-Artikolu 12(1).

2.   L-Istati Membri għandhom jinnotifikaw lill-Kummissjoni bil-ħatra ta' dan il-korp u l-Kummissjoni għandha tinforma lill-Istati Membri l-oħra b'dan.

3.   L-iskambju ta' data, ta' esperjenza u ta' informazzjoni bejn Stati Membri għandu jkun promoss b'mod attiv, primarjament iżda mhux esklużivament permezz tal-Kumitat imsemmi fl-Artikolu 12(1) u kull korp ieħor li l-Kummissjoni tista' tinnomina skond il-proċedura msemmija fl-Artikolu 12(2).

Artikolu 8

Skambju ta' tagħrif

1.   Tagħrif li jsir disponibbli bilateralment skond l-Artikolu 17(3) tar-Regolament (KEE) Nru. 3820/85 jew l-Artikolu 19(3) tar-Regolament (KEE) Nru. 3821/85 għandu jiġi skambjat bejn il-korpi nominati notifikati lill-Kummissjoni skond l-Artikolu 7(2):

2.   L-Istati Membri għandhom ifittxu li jistabbilixxu sistemi għall-iskambju elettroniku ta' l-informazzjoni. Skond il-proċedura msemmija fl-Artikolu 12 (2), il-Kummissjoni għandha tiddefinixxi metodoloġija komuni għall-iskambju effettiv ta' tagħrif.

Artikolu 9

Sistema li tkejjel ir-riskju

1.   L-Istati Membri għandhom jintroduċu sistema li tkejjel ir-riskju għal impriżi bbażata fuq in-numru u s-serjetà ta' kull ksur tar-Regolamenti (KEE) Nru. 3820/85 jew Nru. 3821/85 li impriżi individwali jkunu wettqu.

2.   Impriżi b'rata għolja ta' riskju għandhom ikunu kkontrollati b'akbar reqqa u aktar spiss. Il-kriterji u r-regoli dettaljati għall-implimentazzjoni ta' tali sistema għandhom ikunu diskussi fil-Kumitat imsemmi fl-Artikolu 12, bl-għan li tiġi stabbilita sistema għall-iskambju ta' tagħrif fuq l-aħjar prattiċi.

Artikolu 10

Rapport

Sa... (*2), il-Kummissjoni għandha tippreżenta lill-Parlament Ewropew u lill-Kunsill rapport li janalizza l-pieni għal ksur serju li tipprovdi għalihom il-leġiżlazzjoni ta' l-Istati Membri.

Artikolu 11

L-aħjar prattika

1.   Skond il-proċedura msemmija fl-Artikolu 12(2), il-Kummissjoni għandha tistabbilixxi linji gwida dwar l-aħjar prattika fl-infurzar.

Dawk il-linji gwida għandhom ikunu nklużi fir-rapport li jsir darbtejn fis-sena imsemmi fl-Artikolu 16(2) tar-Regolament (KEE) Nru. 3820/85.

2.   L-Istati Membri għandhom jistabbilixxu programmi ta' taħriġ konġunt dwar l-aħjar prattika li għandhom isiru ta' l-anqas darba fis-sena u għandhom jiffaċilitaw skambji, ta' l-anqas darba fis-sena, ta' persunal tal-korpi rispettivi tagħhom għal koperazzjoni intrakomunitarja mal-kontropartijiet tagħhom fi Stati Membri oħra.

3.   Formola elettronika u li tista' tiġi stampata għandha tiġi mħejjija mill-Kummissjoni skond il-proċedura msemmija fl-Artikolu 12(2), li għandha tintuża meta xufier ikun fuq leave minħabba mard jew leave annwali, jew meta xufier ikun saq vettura oħra li hija eżenti mill-kamp ta' applikazzjoni tar-Regolament (KEE) Nru. 3820/85, fil-perijodu msemmi fl-ewwel inċiż ta' l-ewwel subparagrafu ta' l-Artikolu 15(7) tar-Regolament (KEE) Nru. 3821/85.

4.   L-Istati Membri għandhom jassiguraw li l-uffiċjali ta' l-infurzar huma mħarrġa sew biex iwettqu xogħolhom.

Artikolu 12

Proċedura tal-Kumitat

1.   Il-Kummissjoni għandha tkun assistita mill-Kumitat stabbilit taħt l-Artikolu 18(1) tar-Regolament (KEE) Nru. 3821/85.

2.   Fejn issir referenza għal dan il-paragrafu, għandhom japplikaw l-Artikoli 5 u 7 tad-Deċiżjoni 1999/468/KE, tenut kont tad-dispożizzjonijiet ta' l-Artikolu 8 tagħha.

Il-perijodu stabbilit fl-Artikolu 5(6) tad-Deċiżjoni 1999/468/KE għandu jiġi stabbilit għal tliet xhur.

3.   Il-Kumitat għandu jadotta r-regoli ta' proċedura tiegħu.

Artikolu 13

Miżuri ta' implimentazzjoni

B'talba ta' Stat Membru jew fuq l-inizjattiva tagħha stess, il-Kummissjoni għandha, skond il-proċedura msemmija fl-Artikolu 12(2), tadotta miżuri ta' implimentazzjoni, li jkollhom wieħed minn dawn l-għanijiet partikulari:

Artikolu 14

Negozjati ma' pajjiżi terzi

Ladarba din id-Direttiva tidħol fis-seħħ, il-Komunità għandha tibda negozjati mal-pajjiżi terzi rilevanti bil-ħsieb li jkunu applikati regoli ekwivalenti għal dawk stabbiliti fid-Direttiva.

Artikolu 15

Aġġornament ta' l-Annessi

Emendi għall-Annessi li huma meħtieġa sabiex jiġu adattati għal żviluppi fl-aħjar prattika għandhom jiġu adottati skond il-proċedura msemmija fl-Artikolu 12(2).

Artikolu 16

Traspożizzjoni

1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex ikunu konformi ma' din id-Direttiva sa l-aktar tard l-1 ta' Jannar 2006. Dawn għandhom minnufih jikkomunikaw lill-Kummissjoni it-test ta' dawk id-dispożizzjonijiet u tabella ta' korrelazzjoni bejn dawk id-dispożizzjonijet u din id-Direttiva.

Meta l-Istati Membri jadottaw dawk il-miżuri, għandu jkun fihom riferenza għal din id-Direttiva jew ikunu akkumpanjati minn tali riferenza fl-okkażjoni tal-pubblikazzjoni uffiċjali tagħhom. Il-metodi għall-għamla ta' din ir-referenza għandhom ikunu stabbiliti mill-Istati Membri.

2.   L-Istati Membri għandhom jgħaddu lill-Kummissjoni t-test tad-dispożizzjonijet ewlenin tal-liġi nazzjonali li huma jadottaw fil-qasam iggvernat minn din id-Direttiva.

Artikolu 17

Tħassir

1.   Id-Direttiva 88/599/KEE hija b'dan imħassra minn ... (*3).

2.   Kwalunkwe referenzi għad-Direttiva mħassra għandhom jinftiehmu li qed isiru għal din id-Direttiva.

Artikolu 18

Dħul fis-seħħ

Din id-Direttiva għandha tidħol fis-seħħ fl-għoxrin jum ta' wara dak tal-publikazzjoni tagħha fil-Ġurnal Uffiċjali ta' l-Unjoni Ewropea.

Artikolu 19

Destinatarji

Din id-Direttiva hija indirizzata lill-Istati Membri.

Magħmula fi Brussell, ...

Għall-Parlament Ewropew

Il-President

Għall-Kunsill

Il-President

----

(1)ĠU C 241, tat-28.9.2004, p. 65.

(2)  Opinjoni tal-Parlament Ewropew ta' l-20 ta' April 2004 (għadha mhijiex ippubblikata fil-Ġurnal Uffiċjali), Pożizzjoni Komuni tal-Kunsill tad 9 ta' Diċembru 2004 u Pożizzjoni tal-Parlament Ewropew ta' .... (għadha mhijiex ippubblikata fil-Ġurnal Uffiċjali).

(3)ĠU L 370, tal-31.12.1985, p. 1. Regolament emendat mid-Direttiva 2003/59/KE tal-Parlament Ewropew u tal-Kunsill (ĠU L 226, ta' l-10.9.2003, p. 4).

(4)ĠU L 370, tal-31.12.1985, p. 8. Regolament emendat mir-Regolament tal-Kummissjoni (KE) Nru. 432/2004 (ĠU L 71, ta' l-10.3.2004, p. 3).

(5)ĠU L 184, tas-17.7.1999, p. 23.

(6)ĠU L 325, tad-29.11.1988, p. 55. Direttiva kif l-aħħar emendata bir-Regolament (KE) Nru. 2135/98 (ĠU L 274, tad-9.10.1998, p. 1).

(*1)  Id-dħul fis-seħħ ta' din id-Direttiva

(*2)  Tlett snin mid-dħul fis-seħħ ta' din id-Direttiva.

(*3)  Id-data tad-dħul fis-seħħ ta' din id-Direttiva.

----

ANNESS I

PARTI A

Kontrolli fit-triq

Il-punti li ġejjin għandhom, b'mod ġenerali, ikunu koperti minn kontrolli fit-triq:

PARTI B

Kontrolli fil-fond ta' l-impriżi

Il-punti li ġejjin għandhom ikunu kontrollati fil-fond ta' l-impriżi, flimkien ma' dawk il-punti kontrollati fit-triq:

L-Istati Membri jistgħu, jekk ikun xieraq, jikkontrollaw ir-responsabbilità konġunta ta' instigaturi jew aċċessorji oħra fil-katina tat-trasport, bħalma huma dawk li jieħdu ħsieb il-merkanzija trasportata, burdnara jew kuntratturi, jekk ikun instab li twettaq xi ksur, inkluż il-verifika li l-kuntratti għall-provvista tat-trasport jippermettu l-konformità mar-Regolamenti (KEE) Nri. 3820/85 u 3821/85.

----

(1)ĠU L 42, tat-23.2.1970, p. 8. Direttiva kif l-aħħar emendata bid-Direttiva tal-Kummissjoni 2004/78/KE (ĠU L 153, tat-30.4.2004, p. 103).

----

ANNESS II

TAGĦMIR STANDARD LI GĦANDU JKUN DISPONIBBLI GĦAT-TAQSIMIET TA' L-INFURZAR

L-Istati Membri għandhom jassiguraw li t-tagħmir standard li ġej hu disponibbli għat-taqsimiet ta' l-infurzar li jwettqu d-doveri stabbiliti fl-Anness I:

----

ABBOZZ TA' DIKJARAZZJONI TAR-RAĠUNIJIET TAL-KUNSILL

I.   INTRODUZZJONI

L-Għanijiet Ewlenin ta' l-abbozz tad-Direttiva

L-għan tad-Direttiva hu

Il-leġiżlazzjoni attwali tistipula li persentaġġ globali minimu ta' 1 % tal-ġranet ta' xogħol għandu jiġi kontrollat (3); il-Kummissjoni issa tipproponi li tgħolli l-livell għal wieħed li jkun kemm ta' sfida kif ukoll ottenibbli, u li jtejjeb bil-bosta s-sigurtà fit-triq.

Bl-introduzzjoni tat-takografu diġitali d-data ser tkun aċċessibbli aktar faċilment u tkun aktar eżatta; dan għandu jippermetti lill-Istati Membri sabiex iżidu n-numru u l-effikaċja tal-kontrolli sew fit-triq kif ukoll fil-fond ta' impriżi tal-kategoriji kollha ta' trasport. Barra minn dan l-abbozz tad-Direttiva jobbliga lill-Istati Membri sabiex jiġbru statistika dwar dawn il-kontrolli u sabiex jissottomettuha lill-Kummissjoni ta' kull sena.

Dispożizzjonijiet ġodda oħra li jinsabu fl-abbozz tad-Direttiva huma

L-abbozz tad-Direttiva jipprovdi wkoll għall-istabbiliment ta' linji gwida ta' l-aħjar prattika, attivitajiet ta' taħriġ konġunti u l-iskambju ta' informazzjoni u esperjenza.

II.   ANALIŻI TAL-POŻIZZJONI KOMUNI

1.   Ġenerali

Il-Kunsill hu tal-fehma li l-pożizzjoni komuni tiegħu tipprovdi valur miżjud konsiderevoli meta mqabbla mal-leġiżlazzjoni attwalment fis-seħħ.

B'kont meħud tat-tiġdid gradwali tal-flotot ta' l-impriżi tat-trasport - u għalhekk iż-żieda gradwali tan-numru ta' vetturi mgħammra bit-takografu diġitali - l-Istati Membri ser jintroduċu sistema ta' kontrolli li tiżgura li sa l-2011 ta' lanqas 3 % tal-ġranet ta' xogħol tax-xufiera tal-vetturi, li jaqgħu fl-ambitu ta' dan l-abbozz tad-Direttiva, jiġu kontrollati. Billi li l-Kummissjoni pprevedit żieda immedjata fil-kontrolli għal 3 % tal-ġranet maħduma wara d-dħul fis-seħħ tad-Direttiva l-ġdida, il-Kunsill iddeċieda li jilħaq dan il-għan billi jżid gradwalment in-numru ta' kontrolli minn 1 % għal 2 % mill-1 ta' Jannar 2009. Barra minn hekk, kienet introdotta dispożizzjoni sabiex tippermetti ż-żieda fil-persentaġġ minimu għal 4 % mill-1 ta' Jannar 2013, basta li l-istatistika turi li aktar minn 90 % tal-vetturi kollha kontrollati huma mgħammra b'takografu diġitali.

Sabiex jiġi żgurat bilanċ tajjeb fil-kontrolli fit-triq u fil-fond ta' l-impriżi l-pożizzjoni komuni tinkludi dispożizzjoni li tiffissa n-numru totali ta' ġranet ta' xogħol kontrollati fit-triq għal 30 % (minimu) u n-numru totali ta' ġranet ta' xogħol kontrollati fil-fond għall-50 % (minimu) mill-1 ta' Jannar 2008.

Il-Kunsill irrifjuta li tiġi inkluża d-Direttiva 2002/15/KE, id-“Direttiva dwar il-Ħin tax-Xogħol” fil-firxa ta' dan l-abbozz tad-Direttiva, peress li ried jiffoka fuq l-infurzar tal-ħinijiet attwali ta' sewqan u ta' mistrieħ. Barra minn hekk, “il-ħin ta' xogħol” ma jistax jiġi kontrollat b'ċerta ċertezza permezz ta' l-użu tat-takografu diġitali u għalhekk dan ikun qed jirrendi l-kontrolli fit-triq aktarx diffiċli.

2.   Emendi mill-Parlament

III.   KONKLUŻJONI

Il-Kunsill jikkunsidra li, fil-kuntest tad-“dispożizzjonijiet ċentrali” l-aktar importanti ta' l-abbozz tad-Direttiva - li jappartjenu għaż-żieda fin-numru ta' kontrolli mwettqa minn 1 % għal 3 % matul is-6 snin li ġejjin u l-iffissar ta' persentaġġi minimi tan-numru totali ta' ġranet ta' xogħol kontrollati fit-triq u fil-fond ta' l-impriżi - jidher li ma hemmx diverġenza wiesgħa ta' opinjoni bejn il-Parlament Ewropew u l-Kunsill. Il-biċċa l-kbira ta' l-emendi li l-Kunsill irrifjuta huma issa jew koperti fl-abbozz tar-Regolament dwar Armonizzazzjoni Soċjali jew kienu jkunu jinvolvu estensjoni maġġuri tal-firxa ta' l-abbozz tad-Direttiva. F'dan l-isfond, il-Kunsill jistenna bil-ħerqa li jilħaq ftehim mal-Parlament fuq dan l-abbozz tad-Direttiva fil-futur qrib.

----

(1)  dok. 8510/04 CODEC 567 TRANS 160 SOC 184

(2)ĠU C 241 tat-28.9. 2004, p. 65.

(3)  cf. L-Artikolu 2.2 tad-Direttiva tal-Kunsill 88/599/KEE tat-23 ta' Novembru 1988 dwar proċeduri ta' kontroll standard għall-implimentazzjoni tar-Regolament (KEE) Nru.3820/85 dwar l-armonizzazzjoni ta' ċerta leġislazzjoni soċjali fir-rigward tat-trasport bit-triq u r-Regolament (KEE) Nru. 3821/85 dwar tagħmir ta' reġistrazzjoni għal trasport bit-triq (ĠU L 325, tad-29/11/1988, p.55).

(4)cf. Pożizzjoni komuni adottata mill-Kunsill bil-ħsieb li jiġi adottat Regolament tal-Parlament Ewropew u tal-Kunsill dwar l-armonizzazzjoni ta' ċerta leġislazzjoni soċjali fir-rigward tat-trasport bit-triq u li temenda r-Regolamenti tal-Kunsill (KEE) Nri. 3821/85 u 2135/98.

----

----

POŻIZZJONI KOMUNI (KE) nru. 12/2005

adottata mill-Kunsill fid-9 ta' Diċembru 2004

bil-għan li jiġi addottat ir-Regolament (KE) nru. .../2005 tal-Parlament Ewropew u tal-Kunsill tal-.... dwar l-armonizzazzjoni ta' ċerta leġiżlazzjoni soċjali li għandha x'taqsam mat-trasport bit-triq u li jemenda r-Regolamenti tal-Kunsill (KEE) nru. 3821/85 u (KE) nru. 2135/98

(2005/C 63 E/02)

IL-PARLAMENT EWROPEW U L-KUNSILL TA' L-UNJONI EWROPEA,

Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 71 tiegħu,

Wara li kkunsidraw il-proposta mill-Kummissjoni,

Wara li kkunsidraw l-opinjoni tal-Kumitat Ekonomiku u Soċjali Ewropew (1),

Wara li kkonsultaw lill-Kumitat tar-Reġjuni,

Filwaqt li jaġixxu skond il-proċedura stabbilita fl-Artikolu 251 tat-Trattat (2),

Billi:

ADOTTAW DAN IR-REGOLAMENT:

KAPITOLU I

Dispożizzjonijiet ta' Introduzzjoni

Artikolu 1

Dan ir-Regolament jistabbilixxi r-regoli dwar il-ħinijiet ta' sewqan, il-pawżi u l-perijodi ta' mistrieħ għax-xufiera li jaħdmu fit-trasport ta' merkanzija u passiġġieri bit-triq sabiex ikunu armonizzati l-kondizzjonijiet ta' kompetizzjoni bejn il-modi ta' trasport fuq l-art, speċjalment fir-rigward tas-settur tat-triq, u sabiex jittejjbu l-kondizzjonijiet tax-xogħol u s-sigurtà fit-triq. Dan ir-Regolament għandu l-għan ukoll li jippromwovi t-titjib fil-prattika ta' monitoraġġ u ta' infurzar mill-Istati Membri u t-tijib fil-prattiċi ta' xogħol fl-industrija tat-trasport bit-triq.

Artikolu 2

1.   Dan ir-Regolament għandu japplika għat-trasport bit-triq:

2.   Dan ir-Regolament għandu japplika, irrispettivament mill-pajjiż tar-reġistrazzjoni tal-vetturi, għat-trasport bit-triq li jsir:

3.   Il-Ftehim Ewropew dwar ix-Xogħol ta' Ekwipaġġi ta' Vetturi li jaħdmu fit-Trasport Internazzjonali bit-Triq (“AETR”) għandu japplika, minflok dan ir-Regolament, għal operazzjonijiet tat-trasport internazzjonali bit-triq li parti minnhom issir barra ż-żoni msemmija fil-paragrafu 2, għal:

Artikolu 3

Dan ir-Regolament ma japplikax għat-trasport bit-triq permezz ta':

Artikolu 4

Għall-finijiet ta' dan ir-Regolament, għandhom japplikaw id-definizzjonijiet li ġejjin:

KAPITOLU II

Ekwipaġġ, ħinijiet tas-sewqan, pawżi u perijodi ta' mistrieħ

Artikolu 5

1.   L-età minima għal xufiera għandha tkun ta' 18-il sena.

2.   L-età minima għal assistenti tax-xufiera għandha tkun ta' 18-il sena. Madankollu, l-Istati Membri jistgħu jnaqqsu l-età minima għal assistenti tax-xufiera għal 16-il sena kemm-il darba:

Artikolu 6

1.   Il-ħin ta' sewqan ta' kuljum ma għandux jeċċedi d-disa' sigħat.

Madankollu, il-ħin ta' sewqan ta' kuljum jista jiġi estiż għal massimu ta' 10 sigħat mhux aktar minn darbtejn f'-ġimgħa.

2.   Il-ħin ta' sewqan ta' kull ġimgħa ma għandux jeċċedi is-56 siegħa u ma għandux jeċċedi l-ħin massimu ta' xogħol fil-ġimgħa kif stabbilit fid-Direttiva 2002/15/KE.

3.   It-total tal-ħin akkumulat tas-sewqan matul kull ġimagħtejn konsekuttivi ma għandux jeċċedi 90 siegħa.

4.   Il-ħinijiet tas-sewqan ta' kuljum u ta' kull ġimgħa għandhom jinkludu l-ħin kollu ta' sewqan fit-territorju tal-Komunità jew ta' pajjiz terz.

5.   Ix-xufier għandu jirreġistra bħala “xogħol ieħor” kull ħin li jagħmel kif deskritt fl-Artikolu 4(e) kif ukoll kull ħin li jagħmel isuq il-vettura wżata għal operazzjonijiet kummerċjali li ma taqax fil-kamp ta' applikazzjoni ta' dan ir-Regolament, u għandu jirreġistra kull perijodu ta' “disponibbiltà”, kif definiti fl-Artikolu 15(3)(ċ) tar-Regolament (KEE) Nru. 3821/85, mill-aħħar perijodu tiegħu ta' mistrieħ ta' kuljum jew ta' kull ġimgħa. Dan ir-rekord għandu jitniżżel manwalment fuq folja li fiha jiddaħħlu r-rekords, fuq karta stampata jew bl-użu ta' faċilitajiet oħra ta' reġistrazzjoni manwali fuq it-tagħmir ta' reġistrazzjoni.

Artikolu 7

Wara perijodu ta' sewqan ta' erba' sigħat u nofs, xufier għandu jieħu pawża bla interruzzjoni ta' mhux anqas minn ħamsa u erbgħin minuta, sakemm ma jieħux perijodu ta' mistrieħ.

Il-pawża regolata minima li tikkorrispondi ma' kull perijodu ta' sewqan possibbli hija kif tidher fit-tabella ta' hawn taħt.

Artikolu 8

1.   Ix-xufier għandu jieħu perijodi ta' mistrieħ ta' kuljum u ta' kull ġimgħa.

2.   F'kull perijodu ta' 24 siegħa wara t-tmiem tal-perijodu ta' mistrieħ ta' kuljum ta' qabel jew il-perijodu ta' mistrieħ ta' kull ġimgħa ta' qabel ix-xufier għandu jkun ħa perijodu ġdid ta' mistrieħ ta' kuljum.

Jekk il-porzjon tal-perijodu ta' mistrieħ ta' kuljum li taqa' f'dak il-perijodu ta' 24 siegħa huwa mhux inqas minn 9 sigħat imma inqas minn 11-il siegħa, il-perijodu ta' mistrieħ ta' kuljum għandu jitqies bħala perijodu mnaqqas ta' mistrieħ ta' kuljum.

3.   Perijodu ta' mistrieħ ta' kuljum jista' jkun estiż biex jagħmel perijodu regolari ta' mistrieħ fil-ġimgħa jew perijodu mnaqqas ta' mistrieħ ta' kull ġimgħa.

4.   Xufier jista' jkollu ta' l-aktar tliet perijodi mnaqqsa ta' mistrieħ ta' kuljum bejn kull żewġ perijodi ta' mistrieħ ta' kull ġimgħa.

5.   B'deroga mill-paragrafu 2, fi żmien 30 siegħa minn tmiem ta' perijodu ta' mistrieħ ta' kuljum jew ta' kull ġimgħa, xufier li jkun għamel 'multi-manning' għandu jkun ħa perijodu ġdid ta' mistrieħ ta' kuljum ta' mhux inqas minn 9 sigħat.

6.   F'kull ġimagħtejn konsekuttivi, xufier għandu jieħu mill-inqas:

Perijodu ta' mistrieħ ta' kull ġimgħa għandu jibda mhux aktar tard mit-tmiem ta' sitt perijodi ta' 24 siegħa il-wieħed mit-tmiem tal-perijodu ta' qabel ta' mistrieħ ta' kull ġimgħa.

7.   Kwlaunkwe mistrieħ meħud bħala kumpens għal perijodu mnaqqas ta' mistrieħ ta' kull ġimgħa għandu jittieħed flimkien ma' perijodu ieħor ta' mistrieħ ta' mill-inqas disa' sigħat.

8.   Perijodi ta' mistrieħ ta' kuljum u perijodi imnaqqsa ta' mistrieħ ta' kull ġimgħa 'il bogħod mill-bażi jistgħu jittieħdu f'vettura, kemm-il darba din ikollha faċilitajiet għall-irqad xierqa għal kull xufier u l-vettura tkun wieqfa.

9.   Perijodu ta' mistrieħ ta' kull ġimgħa li jiġi f'ġimagħtejn jista' jitqies f'xi waħda minn dawk il-ġimagħt, iżda mhux fit-tnejn.

Artikolu 9

1.   B'deroga mill-Artikolu 8, fejn ix-xufier jakkumpanja vettura li tkun qed tinġarr b'lanċa jew b'ferrovija, u jieħu perijodu regolari ta' mistrieħ ta' kuljum, dak il-perijodu jista' jkun interott mhux aktar minn darbtejn minn attivitajiet oħra li fit-total tagħhom ma jeċċedux siegħa.

2.   Matul il-perijodu regolari ta' mistrieħ ta' kuljum imsemmi fil-paragrafu 1, ix-xufier għandu jkollu aċċess għal sodda jew couchette.

KAPITOLU III

Responsabbiltà ta' l-impriża

Artikolu 10

1.   Impriża tat-trasport ma għandhiex tagħti lix-xufiera li timpjega jew li jkunu għad-dispożizzjoni tagħha xi ħlas, anke jekk ikun fil-forma ta' bonus jew żieda mal-paga, li jkun relatat mad-distanza tal-vjaġġ li jkun sar u/jew l-ammont ta' merkanzija li nġarret jekk dak il-ħlas ikun tali li jista' jipperikola s-sigurtà fit-triq.

2.   Iimpriża tat-trasport għandha torganizza x-xogħol tax-xufiera msemmija fil-paragrafu 1 b'tali mod illi x-xufiera jkunu jistgħu jikkonformaw mar-Regolament (KEE) Nru. 3821/85 u l-Kapitolu II ta' dan ir-Regolament. L-impriża tat-trasport għandha tagħti struzzjonijiet kif jixraq lix-xufier u għandha tagħmel kontrolli regolari sabiex tiżgura l-konformità mar-Regolament (KEE) Nru. 3821/85 u l-Kapitolu II ta' dan ir-Regolament.

3.   Impriża tat-trasport hija responsabbli għal ksur li jsir mix-xufiera ta' l-impriża, anki jekk il-ksur ikun sar fit-territorju ta' Stat Membru ieħor jew pajjiż terz.

Bla ħsara għad-dritt ta' l-Istati Membri li jżommu impriżi tat-trasport kompletament responsabbli, l-Istati Membri jistgħu jagħmlu din ir-responsabbiltà kondizzjonali fuq il-ksur mill-impriża tal-paragrafi 1 u 2. L-Istati Membri jistgħu jikkunsidraw kull prova li l-impriża tat-trasport ma tistax b'mod raġonevoli tinżamm responsabbli għall-ksur li jkun sar.

4.   Impriżi, kunsinjatarji, burdnara, operaturi ta' ġiti, kuntratturi prinċipali, sub-kuntratturi u l-aġenziji għall-impjieg tax-xufiera għandhom jiżguraw illi l-iskedi tal-ħin tat-trasport miftiehma f'kuntratt iħarsu d-dispożizzjonijiet ta'dan ir-Regolament.

KAPITOLU IV

Eċċezzjonijiet

Artikolu 11

Stat Membru jista' japplika minimi itwal ta' pawżi u perijodi ta' mistrieħ jew massimi iqsar ta' ħin ta' sewqan minn dawk imniżżla fl-Artikoli 6 sa 9 fil-każ ta' trasport fit-triq li jsir kollu kemm hu fit-territorju tiegħu. Madankollu, r-Regolament għandu jibqa' japplika għal xufiera li jwettqu operazzjonijiet internazzjonali ta' trasport.

Artikolu 12

Sakemm ma tiġix preġudikata s-sigurtà fit-triq u sabiex il-vetturi jkunu jistgħu jaslu sa post ta' waqfien addatt, ix-xufier jista' jitbiegħed mill-Artikoli 6 sa 9 sal-livell meħtieġ biex jiżgura s-sigurtà tal-persuni, tal-vettura jew tat-tagħbija tagħha. Ix-xufier għandu jindika r-raġuni għaliex ikun hekk tbiegħed b'mod manwali fuq il-folja ta' reġistrazzjoni tat-tagħmir ta' reġistrazzjoni jew fuq karta stampata mit-tagħmir tar-reġistrazzjoni jew fir-roster tax-xogħol, mhux aktar tard minn meta jasal f'post adatt għal waqfien.

Artikolu 13

1.   Sakemm ma jkunux preġudikati l-għanijiet ta' l-Artikolu 1, kull Stat Membru jista' jagħti eċċezzjonijiet għall-Artikoli 5 sa 9 fit-territorju tiegħu stess jew, bi ftehim ma' l-Istati kkonċernati, fit-territorju ta' Stat Membru ieħor, li jkunu applikabbli għat-trasport b' dawn li ġejjin:

2.   L-Istati Membri għandhom jinfurmaw lill-Kummissjoni bl-eċċezzjonijiet mogħtija taħt il-paragrafu 1 u l-Kummissjoni għandha tavża lill-Istati Membri l-oħra dwar dan.

3.   Sakemm ma jiġux preġudikati l-għanijiet imniżżla fl-Artikolu 1 u tingħata protezzjoni xierqa lix-xufiera, Stat Membru jista', wara l-approvazzjoni mill-Kummissjoni, jagħti eżenzjonijiet żgħar minn dan ir-Regolament fit-territorju tiegħu għal vetturi li jintużaw f'żoni li jiġu stabbiliti minn qabel b'densità tal-popolazzjoni ta' anqas minn 5 persuni għal kull kilometru kwadru, fil-każijiet li ġejjin:

It-trasport bit-triq taħt din l-eżenzjoni jista' jinkludi vjaġġ għal żona b'densità ta' popolazzjoni ta' 5 persuni jew aktar għal kull kilometru kwadru biss sabiex jintemm jew jinbeda l-vjaġġ. Kull miżura bħal din għandha tkun proporzjonata fin-natura u l-firxa ta' applikazzjoni tagħha.

Artikolu 14

1.   Sakemm ma jiġu preġudikati l-għanijiet mniżżla fl-Artikolu 1, l-Istati Membri jistgħu, awtorizzati mill-Kummissjoni, jagħtu eċċezzjonijiet mill-applikazzjoni ta' l-Artikoli 6 sa 9 ta' dan ir-Regolament għal operazzjonijiet tat-trasport li jsiru f'ċirkostanzi eċċezzjonali.

2.   F'każijiet urġenti l-Istati Membri jistgħu jagħtu eċċezzjoni temporanja għal perijodu li ma jaqbiżx it-tletin jum, u din għandha tkun notifikata minnufih lill-Kummissjoni.

3.   Il-Kummissjoni għandha tinforma lill-Istati Membri l-oħra b'kull eċċezzjoni mogħtija skond dan l-Artikolu.

Artikolu 15

L-Istati Membri għandhom jiżguraw illi x-xufiera tal-vetturi li għalihom issir referenza fl-Artikolu 3(a) huma ggvernati mir-regoli nazzjonali li jipprovdu protezzjoni xierqa fir-rigward tal-ħinijiet permessi tas-sewqan u l-pawżi u l-perijodi ta' mistrieħ imposti.

KAPITOLU V

Proċeduri ta' kontroll u sanzjonijiet

Artikolu 16

1.   Meta ma jkun installat fil-vettura l-ebda tagħmir ta' reġistrazzjoni skond ir-Regolament (KEE) 3821/85, il-paragrafi 2 u 3 ta' dan l-Artikolu għandhom japplikaw għal:

2.   L-impriża tat-trasport għandha tagħmel skeda tas-servizz u roster tax-xogħol li għandhom juru, fir-rigward ta' kull xufier, l-isem, il-post fejn huwa bbażat u l-iskeda bil-quddiem għal diversi perijodi ta' sewqan, xogħol ieħor, pawżi u disponibbiltà.

Kull xufier li jingħata jaħdem servizz imsemmi fil-paragrafu 1 għandu jġorr miegħu estratt mir-roster tax-xogħol u kopja ta' l-iskeda tas-servizz.

3.   Ir-roster tax-xogħol għandu:

Artikolu 17

1.   L-Istati Membri għandhom, bil-mod standard stabbilit fid-Deċiżjoni 93/173/KEE (9), jibagħtu l-informazzjoni meħtieġa lill-Kummissjoni sabiex tkun tista', ta' kull sentejn, tagħmel rapport dwar l-applikazzjoni ta' dan ir-Regolament u r-Regolament (KEE) Nru. 3821/85 u żviluppi fl-oqsma in kwistjoni.

2.   Din l-informazzjoni għandha tkun komunikata lill-Kummissjoni mhux aktar tard mit-30 ta' Settembru tas-sena li tiġi wara t-tmiem tal-perijodu ta' sentejn ikkonċernat.

3.   Il-Kummissjoni għandha tibgħat ir-rapport lill-Parlament Ewropew u lill-Kunsill fi żmien 13-il xahar mit-tmiem tal-perijodu ta' sentejn ikkonċernat.

Artikolu 18

L-Istati Membri għandhom jadottaw dawk il-miżuri li jkunu meħtieġa għall-implimentazzjoni ta' dan ir-Regolament.

Artikolu 19

1.   L-Istati Membri għandhom jistabbilixxu r-regoli dwar penali li japplikaw għal ksur ta' dan ir-Regolament u r-Regolament (KEE) Nru. 3821/85 u għandhom jieħdu l-miżuri meħtieġa kollha sabiex jiżguraw illi jkunu implimentati. Dawk il-penali għandhom ikunu effettivi, proporzjonati, dissważivi u b'mod li ma jiddiskriminawx. L-ebda ksur ta' dan ir-Regolament u r-Regolament (KEE) Nru. 3821/85 ma għandu jkun suġġett għal aktar minn penali jew proċedura waħda. L-Istati Membri għandhom jinnotifikaw lill-Kummissjoni dwar dawn il-miżuri sad-data imsemmija fit-tieni subparagrafu ta' l-Artikolu 29. Il-Kummissjoni għandha tinforma lill-Istati Membri dwar dan.

2.   Stat Membru għandu jagħti l-kapaċità lill-awtoritajiet kompetenti li jimponu penali fuq impriża u/jew xufier għal ksur ta' dan ir-Regolament li jinqabad fit-territorju tiegħu u li għalih tkun għadha ma ġietx imposta penali, anki meta dak il-ksur ikun sar fit-territorju ta' Stat Membru ieħor jew ta' pajjiz terz.

Bħala eċċezzjoni, fejn jinstab ksur:

Stat Membru jista', sa l-1 ta' Jannar 2009, minflok ma jimponi penali, jinnotifika bil-fatti tal-ksur lill-awtorità kompetenti fl-Istat Membru jew fil-pajjiż terz fejn l-impriża hija stabbilita jew fejn ix-xufier għandu l-post ta' l-impjieg tiegħu.

3.   Kull meta Stat Membru jibda proċeduri jew jimponi penali għal ksur partikolari għandu jagħti lix-xufier prova xierqa ta' dan bil-miktub.

4.   L-Istati Membri għandhom jiżguraw illi sistema ta' penali proporzjonati, li jistgħu jinkludu penali finanzjarji, tkun fis-seħħ għal ksur ta' dan ir-Regolament jew ir-Regolament (KEE) Nru. 3821/85 minn impriżi, jew kunsinjatarji, burdnara, operaturi tal-ġiti, kuntratturi prinċipali, sub-kuntratturi u aġenziji għall-impjieg ta' xufiera li jkunu assoċjati ma' impriżi.

Artikolu 20

1.   Ix-xufier għandu jżomm kull prova li tingħata minn Stat Membru dwar penali imposti jew il-bidu ta' proċeduri sakemm l-istess ksur ta' dan ir-Regolament ma jkunx jista' jwassal aktar għal tieni proċedura jew penali skond id-dispożizzjonijiet ta' dan ir-Regolament.

2.   Ix-xufier għandu jagħti, meta jintalab, l-evidenza msemmija fil-paragrafu 1.

3.   Xufier li jkun impjegat jew li jkun qiegħed għad-dispożizzjoni ta' aktar minn impriża waħda tat-trasport għandu jagħti informazzjoni biżżejjed lil kull impriża biex tkun tista' tikkonforma mal-Kapitolu II.

Artikolu 21

Meta Stat Membru jqis illi kien hemm ksur ta' dan ir-Regolament li huwa tali li jista' b'mod ċar jipperikola s-sigurtà fit-triq, dan għandu jkollu s-setgħa li jwaqqaf il-vettura kkonċernata sakemm il-kawża tal-ksur tkun rettifikata. L-Istati Membri jistgħu jġiegħlu lix-xufier jieħu perijodu ta' mistrieħ ta' kuljum. L-Istati Membri jistgħu wkoll jirtiraw, jissospendu jew jirrestrinġu l-liċenzja ta' l-impriża, jekk l-impriża tkun stabbilita f'dak l-Istat Membru, jew jirtiraw, jissospendu jew jirrestrinġu l-liċenzja tas-sewqan ta' xufier. Il-Kumitat imsemmi fl-Artikolu 24(2) għandu jiżviluppa linji gwida bil-għan li jippromwovu applikazzjoni armonizzata ta' dan l-Artikolu.

Artikolu 22

1.   L-Istati Membri għandhom jgħinu lil xulxin fl-applikazzjoni ta' dan ir-Regolament u biex jikkontrollaw li hemm konformità miegħu.

2.   L-awtoritajiet kompetenti ta' l-Istati Membri għandhom jiskambjaw b'mod regolari l-informazzjoni kollha disponibbli dwar:

3.   L-Istati Membri għandhom jibgħatu regolarment l-informazzjoni relevanti dwar l-interpretazzjoni u l-applikazzjoni nazzjonali ta' dan ir-Regolament lill-Kummissjoni, li għandha tagħmel din l-informazzjoni disponibbli fil-forma elettronika lill-Istati Membri l-oħra.

Artikolu 23

Il-Komunità għandha tidħol f'kull negozjati ma' pajjiżi terzi li jistgħu jkunu meħtieġa sabiex ikun implimentat dan ir-Regolament.

Artikolu 24

1.   Il-Kummissjoni għandha tkun megħjuna mill-kumitat imsemmi f'Artikolu 18(1) tar-Regolament (KEE) Nru. 3821/85.

2.   Fejn issir referenza għal dan il-paragrafu, għandhom japplikaw l-Artikoli 3 u 7 tad-Deċiżjoni 1999/468/KE, b'kont meħud tad-dispożizzjonijiet ta' l-Artikolu 8 tagħha.

3.   Il-Kumitat għandu jadotta r-regoli ta' proċedura tiegħu.

Artikolu 25

1.   B'talba ta' Stat Membru, jew b'inizjattiva tagħha stess, il-Kummissjoni għandha:

2.   Fil-każijiet imsemmija fil-paragrafu 1, il-Kummissjoni għandha tieħu deċiżjoni dwar approċċ rakkommandat skond il-proċedura msemmija fl-Artikolu 24(2). Il-Kummissjoni għandha tikkomunika d-deċiżjoni tagħha lill-Parlament Ewropew, lill-Kunsill u lill-Istati Membri.

KAPITOLU VI

Dispożizzjonijiet Finali

Artikolu 26

Ir-Regolament (KEE) Nru. 3821/85 għandu jinbidel b'li ġej:

Artikolu 27

Ir-Regolament Nru. 2135/98 qiegħed jiġi emendat kif ġej:

Artikolu 28

Ir-Regolament (KEE) Nru. 3820/85 qiegħed b'dan jiġi mħassar.

Madankollu, il-paragrafi 1, 2 u 4 ta' Artikolu 5 għandhom jibqgħu japplikaw sad-dati mniżżla fl-Artikolu 15(1) tad-Direttiva 2003/59/ KE tal-Parlament Ewropew u tal-Kunsill tal-15 ta' Lulju 2003 dwar il-kwalifika inizjali u t-taħriġ perjodiku ta' xufiera ta' ċerti vetturi għat-trasport bit-triq ta' merkanzija jew ta' passiggieri (*4).

Artikolu 29

Dan ir-Regolament għandu jidħol fis-seħħ sena wara l-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea, minbarra l-Artikolu 27, li għandu jidħol fis-seħħ fl-għoxrin jum wara l-jum tal-pubblikazzjoni.

Għandu japplika minn ... (10).

Dan ir-Regolament għandu jkun jorbot fl-intier tiegħu u japplika direttament fl-Istati Membri kollha.

Magħmul fi Brussell,

Għall-Parlament Ewropew

Il-President

Għall-Kunsill

Il-President

----

(1)ĠU C 221, tas-17.9.2002, p. 19.

(2)  Opinjoni tal-Parlament Ewropew ta' l-14 ta' Jannar 2003 (ĠU C 38 E, tat-12.2.2004, p. 152), Pożizzjoni Komuni tal-Kunsill tad 9 ta' Diċembru 2004 u il-Pożizzjoni tal-Parlament Ewropew ta' ....... (għadha mhix ippublikata fil-Ġurnal Uffiċjali).

(3)ĠU L 370, tal-31.12.1985, p. 1. Regolament kif emendat bid-Direttiva 2003/59/KE tal-Parlament Ewropew u tal-Kunsill (ĠU L ta' l-10.9.2003, p. 4).

(4)ĠU L 80, tat-23.3.2002, p. 35.

(5)ĠU L 370, tal-31.12.1985, p. 8. Regolament kif emendat l-aħħar bir-Regolament tal-Kummissjoni (KE) Nru. 432/2004 (ĠU L 71, ta' l-10.3.2004, p. 3).

(6)ĠU L 184, tas-17.7.1999, p. 23.

(7)ĠU L 74, ta' l-20.3.1992, p. 1. Regolament kif emendat l-aħħar bl-Att ta' l-Adeżjoni ta' l-2003.

(8)ĠU L 15, tal-21.1.1998, p. 14. Direttiva kif emendata l-aħħar bir-Regolament (KE) Nru. 1882/2003 (ĠU L 284, tal-31.10.2003, p. 1).

(9)ĠU L 72, tal-25.3.1993, p. 33.

(*2)  ...

(*4)  ...

(10)ĠU L 226, ta' l-10.9.2003, p. 4. Direttiva kif emendata bid-Direttiva tal-Kunsill 2004/66/KE (ĠU L 168, ta' l-1.5.2004, p. 35).

----

ABBOZZ TA' DIKJARAZZJONI TAR-RAĠUNIJIET TAL-KUNSILL

I.   INTRODUZZJONI

Il-Proċedura

Fil-qafas tal-proċedura ta' ko-deċiżjoni (Artikolu 251 Trattat tal-KE), il-Parlament Ewropew adotta l-opinjoni tiegħu fl-14 ta' Jannar 2003 (1) dwar il-proposta tal-Kummissjoni, kif sottomessa fit-12 ta' Ottubru 2001. Wara dak, il-Kummissjoni ppreżentat proposta emendata fit-12 ta' Awissu 2003.

Meta mqabbel mal-proposta oriġinali, il-proposta emendata inkorporat numru konsiderevoli ta' emendi adottati mill-Parlament Ewropew, u ħadet kont ukoll ta' ħidma li kienet diġà twettqet qabel mill-istanzi tal-Kunsill.

L-abbozz ta' Regolament jipprova jissostitwixxi l-leġiżlazzjoni attwalment fis-seħħ, jiġifieri r-Regolament (KEE) 3820/85 dwar l-armonizzazzjoni ta' ċerta leġiżlazzjoni soċjali relatata mat-trasport bit-triq (2). Dan ir-Regolament ta' l-aħħar sa issa rregola ħinijiet ta' sewqan u ta' mistrieħ u pawżi għal sewwieqa professjonali. Barra dan, l-abbozz ta' Regolament jipproponi li jemenda r-Regolament (KEE) 3821/85, billi jaħseb b'mod partikolari għall-aspetti tekniċi relatati ma' l-introduzzjoni tat-takografu diġitali. Huwa jipprovdi wkoll għall-posponiment taż-żminijiet perentorji għall-introduzzjoni ta' dan it-tagħmir ġdid u għad-disponibbiltà ta' karti tas-sewwieqa.

Il-Kunsill adotta l-Pożizzjoni komuni tiegħu fid-9 ta' Diċemrbu 2004. Fit-twettiq tal-ħidma tiegħu, il-Kunsill ħa kont ukoll ta' l-opinjoni tal-Kumitat Ekonomiku u Soċjali (3).

L-Għanijiet Ewlenin ta' l-Abbozz ta' Regolament

L-abbozz ta' Regolament għandu l-għan li:

Dan l-abbozz ta' leġiżlazzjoni jagħti kontribut sinifikanti għat-tisħiħ tas-sigurtà fit-toroq; fil-fatt, l-adozzjoni tiegħu jikkostitwixxi pass sinifikanti 'l quddiem fil-kisba ta' l-għan ta' l-UE li jitnaqqsu bin-nofs il-fatalitajiet bl-inċidenti tat-traffiku sas sena 2010.

II.   ANALIŻI TAL-POŻIZZJONI KOMUNI

Il-Kummissjoni ssottomettiet il-proposta inizjali tagħha fit-12 ta' Ottubru 2001 bħala tweġiba għall-ħtieġa perċepita b'mod wiesa' u urġenti li jiġu ċċarati, simplifikati u aġġornati d-dispożizzjonijiet tar-Regolament (KEE) Nru 3820/85. Meta eżamina din il-proposta, il-Kunsill, sa mill-bidu tal-proċedimenti, sab quddiemu l-isfida li jinstab bilanċ bejn it-tħassib li jikkonċerna s-sigurtà fit-toroq, il-konsiderazzjonijiet soċjali u l-flessibbiltà ta' l-industrija. Dan ma kienx kompitu faċli, u involva diskussjonijiet fit-tul fi ħdan l-istanzi tal-Kunsill. Il-ftehim eventwali fi ħdan il-Kunsill, kif rifless fil-pożizzjoni komuni tiegħu, ġie ffaċilitat permezz tas-sottomissjoni tal-proposta emendata tal-Kummissjoni fit-12 ta' Awissu 2003.

Il-Kunsill huwa tal-fehma li l-pożizzjoni komuni tiegħu tipprovdi valur miżjud konsiderevoli meta mqabbla mal-leġiżlazzjoni attwalment fis-seħħ. Fost l-elementi li jipprovdu tali valur miżjud hawn dawn li ġejjin:

Il-Kunsill ifakkar ukoll li, għal dak li jirrigwarda l-introduzzjoni tat-takografu diġitali (i.e. it-twaħħil ta' dan it-tagħmir fuq il-vetturi tal-merkanzija tqal ġodda kollha), estenda ż-żmien perentorju għal dan b'sena, sal-5 ta' Awissu 2005 (cf. l-Artikolu 27) minħabba konsiderazzjonijiet prattiċi. Barra minn dan, il-pożizzjoni komuni tal-Kunsill, permezz ta' l-emenda ta' l-istrument rilevanti (ir-Regolament (KEE) Nru 3821/85), tipprovdi għal ammont ta' titjib fejn jidħol it-tħaddim ta' dan it-tagħmir.

L-Emendi tal-Parlament Ewropew

Il-Kunsill seta' jaċċetta numru konsiderevoli ta' emendi tal-Parlament b'mod sħiħ, li huma l-emendi 1, 2, 7, 21, 25, 26, 27, 30, 32, 33, 37, 41, 44, 47, 52, 53. Barra minn dan, il-Kunsill aċċetta, għalkemm bi kliem differenti, l-emendi 3 (fil-premessa 11), 5, 6, 31, 34, 43, 48, 54, 62 (fl-Artikolu 25(iii)), 65 u 66.

Il-Kunsill seta' jaċċetta parzjalment l-emendi 4, 12, 17, 18, 107 (bħala kompromess, il-Kunsill adotta disPożizzjoni li tiddikjara li huma biss il-perijodi ta' mistrieħ imnaqqsa ta' kull ġimgħa li jistgħu jittieħdu ġo vettura) u 45 (il-Kunsill jikkunsidra li d-disPożizzjonijiet li hemm fl-Artikolu 8.6 u 8.7 huma bejn wieħed u ieħor ekwivalenti).

Għal dak li jirrigwarda l-emenda 39, il-Kunsill adotta soluzzjoni differenti għal din il-problema; dan huwa rifless fl-Artikolu 6.5.

Mill-emendi li ma ġewx inkorporati mill-Kummissjoni fil-proposta emendata tagħha, il-Kunsill aċċetta madankollu l-emendi 20 u 58.

Il-Kunsill ma aċċettax l-emendi 8, 11, 14, 89, 19, 22, 28, 78, 42, 51, 55, 56, 61, 67, 69 u 70. Il-Kunsill barra minn dan ma aċċettax il-lista ta' emendi li huwa rifless minn hawn 'il quddiem, flimkien ma' kummenti ta' spjegazzjoni:

III.   KONKLUŻJONI

Il-Kunsill seta' jaċċetta l-biċċa l-kbira ta' l-emendi tal-Parlament (cf. ukoll il-lista ta' elementi ta' “valur miżjud” taħt II) fejn jidħlu d-“disPożizzjonijiet ċentrali” ta' l-abbozz ta' Regolament – li jappartienu għall-ħinijiet ta' sewqan u mistrieħ ta' kull ġurnata jew kull ġimgħa u għall-pawżi, iżda wkoll għal kwistjonijiet ta' firxa ta' applikazzjoni u infurzar. Għalhekk, jista' jiġi konkluż li teżisti konverġenza wiesgħa bejn iż-żewġ Istituzzjonijiet dwar l-elementi ċentrali ta' dan l-abbozz ta' strument.

----

(1)ĠU C 38E, tat-12.2.2004, p. 152.

(2)ĠU L 370, tal-31.12.1985, p. 1.

(3)ĠU C 221, tas-17.9.2002, p. 19.

(4)  “abbozz ta' Direttiva tal-Parlament Ewropew u tal-Kunsill dwar kondizzjonijiet minimi għall-implimentazzjoni tad-Direttiva 2002/15/KE u r-Regolamenti tal-Kunsill (KEE) 3820/85 u 3821/85 li jikkonċernaw leġislazzjoni soċjali relatata ma' attivitajiet ta' trasport bit-triq.”

----

----

POŻIZZJONI KOMUNI (KE) nru. 13/2005

adottata mill-Kunsll fid-9 ta' Diċembru 2004

bil-għan li tigi adottata d-Direttiva 2005/.../KE tal-Parlament Ewropew u tal-Kunsill tal-... li temenda id-Direttiva 1999/32/KE dwar il-kontenut ta' kubrit fil-karburant marin

(2005/C 63 E/03)

IL-PARLAMENT EWROPEW U L-KUNSILL TA' L-UNJONI EWROPEA,

Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 175(1) tiegħu,

Wara li kkunsidraw il-proposta tal-Kummissjoni (1),

Wara li kkunsidraw l-Opinjoni tal-Kumitat Ekonomiku u Soċjali Ewropew (2),

Wara li kkonsultaw il-Kumitat tar-Reġjuni,

Filwaqt li jaġixxu skond il-proċedura stabbilita fl-Artikolu 251 tat-Trattat (3),

BILLI:

ADOTTA DAN IR-REGOLAMENT:

Artikolu 1

Id-Direttiva 1999/32/KE hija b'dan emendata kif ġej:

Artikolu 2

L-Istati Membri għandhom idaħħlu fis-seħħ il-liġijiet, ir-regolamenti, u d-dispożizzjonijiet amministrattivi meħtieġa sabiex jikkonformaw ma' din id-Direttiva sa ...... (*9). Huma għandhom jinfurmaw lill-Kummissjoni b'dan minnufih.

Dawn id-dispożizzjonijiet għandhom jinkludu riferiment għal din id-Direttiva meta l-Istati Membri jadottawhom, jew jiġu akkumpanjati minn tali riferiment fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu l-modalitajiet ta' dan ir-riferiment.

Artikolu 3

Din id-Direttiva għandha tidħol fis-seħħ fl-għoxrin jum wara dak tal-pubblikazzjoni fil-Ġurnal Uffiċjali ta' l-Unjoni Ewropea.

Artikolu 4

Din id-Direttiva hija indirizzata lill-Istati Membri.

Magħmul fi,

Għall-Parlament Ewropew

Il-President

Għall-Kunsill

Il-President

----

(1)ĠU Ċ 45 E, tal-25.2.2003, p. 277.

(2)ĠU Ċ 208, tat-3.9.2003, p. 27.

(3)  Opinjoni tal-Parlament Ewropew ta' l-4 ta' Ġunju 2003 (ĠU Ċ 68E, tat-18.3.2004, p. 311), Pożizzjoni Komuni tal-Kunsill tad 9 ta' Diċembru 2004 u l-Pożizzjoni tal-Parlament Ewropew ta'....... (għadha mhix pubblikata fil-Ġurnal Uffiċjali).

(4)ĠU L 242, ta' l-10.9.2002, p. 1.

(5)ĠU L 121, tal-11.5.1999, p. 13. Direttiva kif emendata bir-Regolament (KE) Nru 1882/2003 tal-Parlament Ewropew u tal-Kunsill (ĠU L 284, tal-31.10.2003, p. 1).

(6)ĠU L 309, tas-27.11.2001, p. 22. Direttiva kif emendata bl-Att ta' Adezzjoni ta' l-2003.

(7)ĠU L 309, tas-27.11.2001, p. 1. Direttiva kif emendata fl-Att ta' Adeżjoni ta' l-2003.

(8)ĠU L 324, tad-29.11.2002, p. 1. Regolament kif emendat bir-Regolament tal-Kummissjoni (KE) Nru. 415/2004 (ĠU L 68, tas-6.3.2004, p. 10).

(9)ĠU L 184, tas-17.7.1999, p. 23.

(*3)  Data tad-dħul fis-seħħ ta' din id-Direttiva.

(*4)  19 ta' Mejju 2006 jew, jekk iktar tard, 12-il xahar wara d-dħul fis-seħħ ta' din id-Direttiva.

(*5)  12-il xahar wara d-dħul fis-seħħ ta' din id-Direttiva.

(*7)  Id-data tad-dħul fis-seħħ ta' din id-Direttiva.

(*9)  12–il xahar wara l-jum tad-dħul fis-seħħ ta' din id-Direttiva.

----

ANNESS

“ANNESS

BASTIMENTI GRIEGI

----

ABBOZZ TA' DIKJARAZZJONI TAR-RAĠUNIJIET TAL-KUNSILL

I.   INTRODUZZJONI

II.   GĦAN

L-emendi proposti għad-Direttiva 1999/32/KE jfittxu li jestendu l-firxa ta' applikazzjoni tagħha għat-tipi kollha ta' karburanti likwidi derivati miż-żejt użati fuq bastimenti u biex jiġi limitat il-kontenut ta' kubrit f'dawn il-karburanti marittimi meta jkunu qed jiġu użati minn bastimenti f'ċerti partijiet ta' l-Unjoni Ewropea.

L-għan hu li jiġu mnaqqsa l-emissjonijiet mill-bastimenti ta' diossidu tal-kubrit u materjal partikulat (PM) kif stabbilit fl-istrateġija parallela ta' l-UE biex jiġu mnaqqsa emissjonijiet atmosferiċi minn bastimenti marittimi. Il-proposta għandha l-għan li timplimenta ż-Żoni ta' Kontroll ta' l-Emissjoni ta' Diossidu tal-Kubrit diġà magħżula mill-Organizzazzjoni Marittima Internazzjonali (IMO) fil-konvenzjoni tagħha dwar it-tniġġis ta' l-arja, l-Anness VI tal-MARPOL. Il-proposta timmodifika d-dispożizzjonijiet tad-Direttiva 1999/32/KE dwar il-kontenut ta' kubrit fil-karburanti marittimi, kif ġej:

III.   ANALIŻI TAL-POŻIZZJONI KOMUNI

1.   Ġenerali

Il-Parlament Ewropew adotta 36 emenda għall-proposta tal-Kummissjoni.

Fil-fehma tal-Kunsill, il-pożizzjoni komuni tikkostitwixxi kompromess bilanċjat fejn:

L-Anness VI tal-MARPOL jidħol fis-seħħ internazzjonalment sena wara li jkun ġie ratifikat minn ta' l-inqas 15-il Stat tal-bandiera li jirrappreżentaw mill-inqas 50 % tat-tunnellaġġ gross ta' bastimenti merkantili fid-dinja. Sal-15 ta' Ottubru 2004, 17-il pajjiż issa rratifikaw - l-Isvezja, in-Norveġja, Singapor, il-Baħamas, il-Gżejjer Marshall, il-Liberja, id-Danimarka, il-Ġermanja, il-Vanwatu, il-Panama, il-Greċja, il-Bangladex, Spanja, il-Barbados, Samoa, l-Ażerbajġan u r-Renju Unit - li jirrappreżentaw iżjed minn 50 % tat-tunnellaġġ dinji. Samoa, il-15-il Stat, irratifikat l-Anness VI tal-MARPOL fid-19 ta' Mejju 2004, u b'hekk ħejjiet it-triq biex l-Anness VI jiddaħħal fl-operazzjoni mid-19 ta' Mejju 2005 u r-Regolament 14 (SOxECA tal-Baħar Baltiku) jiddaħħal fl-operazzjoni fid-19 ta' Mejju 2006. Sitt Stati Membri ta' l-UE (DK, DE, EL, ES, SE, UK) diġà rratifikaw il-MARPOL, u erba' Stati Membri (NL, FI, CY, PL) huma fl-aħħar stadju ta' ratifika, mistennija din is-sena.

Il-pożizzjoni komuni hija skond il-pożizzjonijiet meħuda mill-Kummissjoni u l-Parlament Ewropew fir-rigward ta' l-għan li tiġi estiża l-firxa ta' applikazzjoni tad-Direttiva 1999/32/KE għall-karburanti likwidi kollha derivati miż-żejt użati fuq bastimenti li joperaw fl-ilmijiet ta' l-Istati Membri.

Il-Kunsill:

IV.   KONKLUŻJONI

Minkejja l-fatt li l-Kunsill ma jistax jaċċetta l-emendi kollha adottati mill-Parlament Ewropew, jikkunsidra li l-pożizzjoni komuni tissodisfa fil-wisgħa t-tħassib tal-Parlament Ewropew u li tikkonforma mal-proposta emendata tal-Kummissjoni, u tnaqqas b'mod sostanzjali l-emmissjonijiet ta' diossidu tal-kubrit fl-UE, bi tnaqqis immirat li jagħti l-akbar numru ta' benefiċċji possibbli fi u madwar linji tal-kosta u portijiet popolati u fl-ekosistemi sensittivi għall-aċidu.

Dan l-eżerċizzju jagħti inċentiv lill-Istati Membri ta' l-UE biex internazzjonalment jagħmlu aktar biex itejbu l-istandards ambjentali għall-bastimenti u b'mod partikolari permezz tar-ratifika u t-tisħiħ ta' l-Anness VI tal-MARPOL.

----